b'\n_START_ARTICLE_\nZa\xc4\x8darane ro\xc5\xbeice, prijazne \xc4\x8darovnice\n_START_SECTION_\nInterpretacija\n_START_PARAGRAPH_\n\xc4\x8carovnica Zelena s svojimi \xc4\x8darovnijami \xc4\x8disti ribnike, jezera in reke. Neko\xc4\x8d je pomagala o\xc4\x8distiti ribnik povodnega mo\xc5\xbea Volteka in tako sta postala prijatelja. Pri njenem delu ji pomagajo za\xc4\x8darane ro\xc5\xbeice, ki jo obve\xc5\xa1\xc4\x8dajo kaj vse je v naravi potrebno \xc5\xa1e o\xc4\x8distiti. Zgodba pripoveduje o dveh za\xc4\x8daranih ro\xc5\xbeicah Plavki in Aliji, ki ju je \xc4\x8darovnica zelena za\xc4\x8darala tako, da lahko hodita in ne bosta nikoli oveneli. Plavka in Alija sta se ves \xc4\x8das prepirali, saj je Plavka trdila, da je najlep\xc5\xa1a. Vsaka ro\xc5\xbeica ho\xc4\x8de biti najlep\xc5\xa1a, \xc5\xa1e posebej za\xc4\x8darane \xe2\x80\xa6 Zaradi prepira sta od\xc5\xa1li do Volteka, ki jima je razlo\xc5\xbeil, da so vse ro\xc5\xbeice lepe in naj se ne prepirata ve\xc4\x8d. Kljub vsemu je Plavka \xc5\xa1e vedno vztrajala pri svojem. To pa je razjezilo veter, ki je mo\xc4\x8dno zapihal in hotel Plavki za kazen potrgati liste. Plavka je obljubila, da se bo pobolj\xc5\xa1ala in se opravi\xc4\x8dila Aliji. Nakar pa je Plavko napadla \xc5\xa1e gosenica. Alija ji pri tem ni mogla pomagati, na pomo\xc4\x8d pa ji je prisko\xc4\x8dil Voltek. Gosenica se je za nekaj \xc4\x8dasa umaknila, nato pa je za\xc4\x8dela jesti ro\xc5\xbeice okrog ribnika. Plavka in Alija sta na pomo\xc4\x8d poklicali \xc4\x8darovnico Zeleno. Ta jima je razlo\xc5\xbeila, da gosenica mora jesti, saj se bo preobrazila v metulja. Ne dovoli pa ji jesti ro\xc5\xbeic, ampak jo odnese med koprive, kjer bo \xc5\xa1e hitreje zrasla in ne bo naredila nobene \xc5\xa1kode. \xc4\x8cez \xc4\x8das metulj\xc4\x8dek res prileti, zapelje obe ro\xc5\xbeici- Alijo in Plavko. Vsi skupaj se odpravijo na potep.\n_START_SECTION_\nAnaliza\n_START_PARAGRAPH_\nZgodbica otroke navaja k temu, da se zavedajo, kako pomembna je \xc4\x8dista narava in jih spodbuja k temu, da\xc2\xa0\xc2\xbbpomagajo\xc2\xab\xc2\xa0\xc4\x8darovnici Zeleni in ne onesna\xc5\xbeujejo okolja. Z zgodbo Plavke in Alije pa jim sporo\xc4\x8da, da je na svetu veliko pomembnej\xc5\xa1ih stvari kot to, da si lep in da je pomembno prijateljstvo._NEWLINE__NEWLINE_V pravljici zasledimo motive: prijateljstva, obrambe, lepote in zaljubljenosti._NEWLINE_Motiv prijateljstva: Alija in Plavka spoznata, da je prijateljstvo najpomembnej\xc5\xa1e._NEWLINE_Motiv obrambe: Voltek je pomagal Plavki, ko jo je napadla gosenica._NEWLINE_Motiv lepote: Plavka in Marejtica se spreta, ker Plavka trdi da je najlep\xc5\xa1a._NEWLINE_Motiv zaljubljenost: ko metulj\xc4\x8dek zagleda ro\xc5\xbeici se takoj zaljubi, jih zapelje in odpelje na potep.\n_START_SECTION_\nZa\xc4\x8darane ro\xc5\xbeice, prijazne \xc4\x8darovnice kot lutkovna predstava:\n_START_PARAGRAPH_\nPravljica Za\xc4\x8darane ro\xc5\xbeice, prijazne \xc4\x8darovnice je aktivna tudi kot lutkovna predstava.Predstava ima ve\xc4\x8d razli\xc4\x8dic, odvisno pa je od pogojev za izvajanje.Avtorica pravljice, scenografije in lutk ter izvajalka je Jana Str\xc5\xbeinar. Avtor glasbe pa Lado Jak\xc5\xa1e.'